JohanHeinsen/ENO huggingface dataset:
Odense Adresse-Contoirs Efterretninger, 1846-04-14
et egenhængigt Brev, dateret Kalkutta den 5 Decbr. f.A., til hans Kone (som boer her til Leie med 5 smaae Børn fra c. 2 til 11 Aar. Han melder om den der saa stærk rasende Sygdom: Cholera, at To vare døde der; de bleve syge den ene Dag og døde den anden, og Flere ligge i Land paa Hospitalet, at han selv havde været noget syg; men er nu, Gud skee Lov, rask. Han beroliger sin Kone med Haab og Tillid - beder hende at holde deres Børn i samme Orden med Skolegang, som om han selv var hjemme. Om Reisen skriver han: Vi seile fra det ene Land til det andet og træffe sorte, deels ganske raae, deels noget dannede Mennesker, deels Afskyelige, Forfærdelige, deels meget Paatrængende, deels meget Fattige, deels meget Rige. Det, der vækker Opmærksomhed, er, at Mandfolk for en Deel bære Sølvlænker om Arme og Been, og efter hver sin Rang have enten en guul, rød, hvid eller sort Plet ved Malning, og Fruemtimrene ere meget prydede med Sølv og Guldringe om Armee og Been, tilligemed Kjæder, som ere 2 a 3 Alen lange. Men hvad der er særdeles mærkeligt, er, at de, som rigtig ville være smukke, have en Ring af Sølv eller Guld gjennem Næsen, og disse ere saa store som en Theekop i Overkanten. Nu ikke mere af dette." Han slutter med mange venlige Hilsener og varme Ønsker. Alt skrives i en kjærlig Mening. Vedkommendes Glæde herover lader sig bedre føle end beskrive, Men see, 4 Uger derpaa indløb hertil den sørgelige Efterretning, at bemeldte Skriver Frederiksen, var død paa Hospitalet i Kalkutta den 20 Decbr. f. A. af hidsig Feber. Chefen har derhos meldt at have samme Dag modtaget af den danske Dr. Hr. Wallich i Kalkutta 50 Rupier - 43 Rbd. 72 s., som denne ønsker tildeelt hans Enke." Denne ædle, priisværdige, selvopoffrende Handling fortjener i Sandhed at offentliggjøres, om ikke just til Beskæmmelse for de Ubarmhiertige, saa dog til en vægtig Opmuntring og Efterligning, at det ikke nu skulde hedde, som fordum i Herrens Kjødsdage: "Bleve ellers Jngen fundne - uden denne Fremmede, Luc. 17, 18. Enhver Rettænkende sukker vist i sit Hjerte: Gud lønne denne kristeligsindede, denne goddædige Mand, Herrens mange og herlige Forjættelser ville sikkert rigeligen udgyde Velsignelser over ham baade i denne og i den tilkommende Verden, P. 41, 24. Matth. 25, 40. - Ovenstaaende Barmhiertigheds=Gave er rigtig igjennem Øvrigheden til al Takke bleven Enken udbetalt, som en Lise og Lindring i hendes dybe Sorg.
Odense Adresse-Contoirs Efterretninger, 1846-04-14
Middeltemperaturen af Marts har iaar været 3062, hvilket er meer end 2 Grader over det Normale (1033). Fornemmelig hidrører dette vel fra den usædvanlige Mildhed, der udmærkede Begyndelsen, dog har Maaneden heelt igjennem været betydelig varmere end efter Middelforholdene. J den første Halvdeel var Temperaturen omtrent som i sædvanlige Aar i samme Afsnit af April; men fra den 15de indtraadte en Afkøling, der vel atter afløstes af mildere Veir, uden at dog Temperaturen hævede sig saa høit, som i Begyndelsen. Nedslaget har i denne Maaned været baade usædvanlig hyppigt og rigeligt. Den faldne Vandmængde har udgjort over 3 Tommer (366), medens Middelvandmængden for Marts ikke er fuldt een Tomme (9736); og Regn er antegnet paa 23 Dage, hvoraf 3 med Snee, medens efter Middelforholdene Maaneden har 3 Regndage og 6 Snedage. De hyppigste Vinde have i denne Maaned været Syd og Sydvest, medens Nord, Nordost og Øst have været forholdsmæssig sjeldne. J den første Halvdeel var Vinden stadig vestlig, først sydvestlig, derpaa nordvestlig, i den sidste Halvdeel blev den meere afvexlende, først sydlig og sydostlig, siden atter vestlig.
Odense Adresse-Contoirs Efterretninger, 1846-04-14
De gamle Aftægtsfolk i Seilstrup Sogn, hos hvem der for kort Tid siden blev gjort Jndbrud og bortstiaalet endeel Klædningsstykker og noget Lærred have siden levet i bestandig Frygt for at hiint Jndbrud var beregnet paa deres Penge og at det skulde blive gjentaget; de skiftedes derfor til at vaage om Natten. J Løverdags Nat var det Mandens Tour til at vaage; han sad paa en Stol og blundede, da der pludselig kom en 8 Punds svær Steen ind af Vinduet, som traf ham uden at gjøre ham nogen Skade. Han blev siddende roligt og lyttede, indtil han troede at høre Tyvene fjerne sig, listede sig derpaa ud til Gadedøren, for dog ved Maanens Skin at see, hvilken Retning de toge; men knap havde han aabnet Døren paa Klem førend den blev revet op og han kastet til Jorden af en Mand, der smed sig oven paa ham, slog ham i Ansigtet og satte sit Knæ mod hans Bryst. Konen, der hørte sin Mands Nødskrig, sprang af Sengen og ilede ganske nøgen som hun var, ud i Forstuen, for at see, hvad foregik; men hun blev strax kastet til Jorden af en anden Karl, der snærede hendes Been sammen med et Reeb, saa fast, at det gik i det blodige Kjød, traadte hende i Ansigtet med en Træsko, saa at Tænderne gik ind i Munden, det ene Øie vistnok er ødelagt og Konen næsten ukjendelig. Jmedens den ene Karl vedblev at trykke Manden ned med Knæet imod hans Bryst, begyndte den anden Randsagningen i Stuen, hvor han snart i de Gamles Seng, fandt de søgte Penge, nemlig 400 Rbd. Røverne skyndte sig strax bort med Pengene og lode de Gamle ligge. Konen er meget syg af de lidte Contusioner og Mælet har forladt hende, saa at hun endnu ingen Forklaring har kunnet give om det Passerede. Manden vil slet ikke have kjendt Voldsmændene, som endnu ikke ere opdagede.
Odense Adresse-Contoirs Efterretninger, 1846-04-14
Hos Skræder Jess paa Vandstedmark og Søren Bak i Bagterp er ligeledes en Nat i forrige Uge gjort Jndbrud, (Hj. A.) og stiaalet, fornemmelig Fødevarer.
Odense Adresse-Contoirs Efterretninger, 1846-04-14
Om den fortrinlige Escamoteur Louis Figer, der i denne Tid stadigt giver Forestillinger for fuldt Huus i Hotel d'Angleterres Sal i Kjøbenhavn, fortæller man følgende: Paa en offentlig Restauration indlod Figer sig i Conversation med sin Nabo, hvem han til Slutning bød et Glas Viin. Tilbudet blev modtaget, og Figer lod sig give en Flaske rød Viin. Han skjænkede i Glasset, men til Gjæsternes Forundring viste det sig, at det var Rhinskviin. Figer kaldte paa Opvarteren og spurgte ham, hvorfor han havde givet Rhinskviin istedetfor Rødviin; men Opvarteren forsikkrede, at det var Rødviin, og da han til Beviis herpaa skjænkede af Flasken, sprudlede en Strøm Champagne ned i Glasset. Nu var de Tilstedeværendes Overraskelse stor, men den naaede sin høieste Grad, da Figer af den samme Flaske skjænkede sine Naboer Rødviin, Hindbærliquer, Mælk og tilsidst Vand, som han meente var det fornemste Element i Viintapperes Va(Aarh. Av.) rer.
Odense Adresse-Contoirs Efterretninger, 1846-04-14
Odense. Hs. Maj. Kongen har, i sin Viisdom fuldkomment anerkjendende, hvor vigtig Agerdyrkningen er for Danmark og hvilket Gavn de almindelige Landmandsmøder kunne stifte, under 18 Marts af Finants kassen allernaadigst bevilget et Tilskud af 400 Rbd. til Bestridelsen af Udgifterne ved den Landmandsforsamling, der vil sammentræde her i Odense i Slutningen af Mai Maaned. Den provisoriske Bestyrelse for den nævnte Forsamling har fremdeles fra flere Sider modtaget smukke Beviser paa den Deeltagelse, hvormed Forsamlingen imødesees her i Byen, saaledes har Communalbestyrelsen stillet Raadhuussalen og flere Værelser i Raadstuen til Forsamlingens Disposition, ligesom Klubben har vedtaget, at dens Locale og Adgang til Klubselskabet skal staae aabent for alle Forsamlingens Medlemmer. - Sorø Amts landvekonomiske Selskab, har udvalgt Dhrr. Hofjægermester Grev v. Holstein til Holsteinborg, Jnspecteur ved Sorø Akademie Justitsraad Ridder Povelsen, samt Godseier P. J. de Neergaard til Førsløvgaard, til at møde ved Forsamlingen.
Odense Adresse-Contoirs Efterretninger, 1846-04-14
Den Langfredag Aften til Jndtægt for Bespiisningsanstalten afholdte Kirke-Concert i St. Knuds Kirke, under Samvirken af det musikalske Samfund og en Deel Dillettanter, som i Alt bestod af 90 Medlemmer, var besøgt af omtrent 1000 Mennesker af alle Stænder, gav en Netto-Jndtægt af 220 Rbd. 3 Mk. Vi henvise til Hr. Proprietair Luders's nedenstaaende, foreløbige Jndbydelse til Oprettelsen af en Amortisations-, Disconto= og Laaneforening. (Da Ordet Amortisation" muligt er fremmed for enkelte Læsere, bemærkes, at det franske amortis une dette (paa Tydsk, eine Schuld tilgen) her betyder: successive af afbetale et Pengelaan med regelmæssige Procenter, samt at en Capital kan i henved 30 Aar blive afbetalt med 2 Procent aarligt).
Odense Adresse-Contoirs Efterretninger, 1846-04-14
Skibs= og Handels-Efterretninger. Den i Thisted, Avis omtalte forulykkede Jagt "Trine Elisabeths Rheder i Thisted har under 31 Marts afvigte havt Brev fra Amsterdam fra Skipperen ombord paa hiin Jagt, A F. Nielsen, hvoraf man erfarer, at efter at han med sit Fartøi den 21de om Middagen havde naaet den 55 Sr. 32 M. N. Brede og O Gr. 52 M. O. Længde bleve de overfaldne af en heftig Storm af S. og S. til V., og om Natten fik de en Bræksøe over, der brækkede Baaden ned i Læ og tog Skandseklædningen væk; Skibet blev derved læk, Pumperne uklare og Fartøiet sank saa dybt, at Mandskabet befandt sig i øiensynlig Livsfare, saa at, da de næste Morgen Kl. 6 saae en Seiler i Læ, satte de Nødsignaltil. Skibet kom da nærmere og befandtes at være Skonnert Briggen Erstatningen af Tronhjem, Capit. N. C. Skaarup; hvorpaa det lykkedes Mandskabet paa "Trine Elisabeth med megen Fare i den svære Søgang at redde sig ombord, og ankom de den 31 Marts lykkelig til Amsterdam.
Odense Adresse-Contoirs Efterretninger, 1846-04-14
Reisende over Storebelt, fra 9 til 13 April. Fra Fyen til Sjælland: Billedhugger Striegler; Garver M. Frandzen: Major Kragh og Søn, Jfr. Mule; Lieutenant Fenker med Familie: Grosserer Nathansen med Familie: Kjøbmd. Hjort og Bruun; Baronesse Gyldencrone med 3 Børn og Pige; Landmaaler Theill; Jfr. Theilgaard; Skipper Hansen, Hestehdl. Prebensen; Kammerjunker Oldenburg; Skolelærer Lindballe med Familie; Jernstøber Rasmussen, med Kudsk; Snedker Hendriksen.
Odense Adresse-Contoirs Efterretninger, 1846-04-14
Fra Sjælland til Fyen: Stud. J. Hansen og C. Christensen; adj. Districtslæge C. Ortmann og Jfr. Volkersen; Cadet Moltke, Kjøbmd. H. Hjort; Hr. J. Thygesen; Enkefrue H. Hofgaard Ørum; Staldmester Haxthausen; afsked. Regimentsskriver H. Petersen Tømmermester Møller: Hr. J. SalvesenMaterialskriver From; Grev Bille Brahe med Gemalinde, Jfr. og Tjener; Baron E. Bille Brahe; Frøken T. Hoff; Jfr. C. Gøtsche, Kjøbmd. C. Bruun; Stud, phil. Gad; Mad. Withoft med Barn; Skomager L. Gramsen.
Odense Adresse-Contoirs Efterretninger, 1846-04-14
AVERTISSEMENTS. Efter et kort Sygeleie bortkaldte Gud, Onsdagen den 8 April, under et Besøg paa Christiansdal, min elskede Moder Frue Cancellieraadinde Bolette Schouboe i en Alder af 76 Aar, hvilket sørgeligst bekjendtgjøres for Slægt og Venner, paa egne og fraværende Sødskendes Vegne af hendes dybtsørgende Datter Odense den 9 April 1846. L. Petersdorff.
Odense Adresse-Contoirs Efterretninger, 1846-04-14
Psalmebøger, Nye Testamenter og Bibler, elegante og simpelt indbundne, faaes til billige Priser i den Hempelske Boghandel.
Odense Adresse-Contoirs Efterretninger, 1846-04-14
J den Hempelske Boghandel faaes: Om Jordblanding og Jordstrøening, som Midler til Staldgjødskens bedre Afbenyttelse. Et Priisskrift af Schlipf. fordansket ved Dalgas. 40 s.
Odense Adresse-Contoirs Efterretninger, 1846-04-14
Jndbydelse. Da der ved Landmændenes forestaaende Forsamling i Odense fra 25 til 29 Mai d. A. agtes afholdt en Jndustrindstilling, saa indbydes herved alle i Fyens Stift værende Haandværkere, Fabrikanter og Landmænd, til at indlevere Agerdyrkningsredskaber, Jndustrie gjenstande, Fabrikata og Huusproducter saavelsom Korn og Frøesorter til benævnte Jndustriendstilling, og i den Anledning melde sig senest inden 1 Mai d. A. til undertegnede Committee, der er bemyndiget til at underkaste de indleverede Gjenstande en foreløbig prøvende Bedømmelse om hvorvidt de kunne egne sig til Optagelse eller ikke.
Odense Adresse-Contoirs Efterretninger, 1846-04-14
Jdet vi herved gjentage ovenmeldte tidligere Jndbydelse tillade vi os desuden at bemærke, at da der ved denne Leilighed er stor Sandsynlighed for at en ikke ubetydelig Omsætning vil finde Sted, ville det være ønskeligt om Udstillingen maatte komme til at fremvise et stort Udvalg af fortrinlige Gjenstande, dog behøve disse just ikke at være Kunstsager, men ethvert solid og smukt Arbeide der som Saadant, i Forening med en billig Priis kunne fortjene Opmærksomhed vil blive optaget.
Odense Adresse-Contoirs Efterretninger, 1846-04-14
De Sager som blive anmeldte maatte indleveres, forsynede med Jndsendernes Navne og Adresse, samt Opgivende af den bestemte Priis, fra 15 til 20 Mai inel. i Hr. Capitain Hirschfeldts Gaard til en af Undertegnede. Det muelige Salg af de indsendte Gienstande besørges af Committeen.
Odense Adresse-Contoirs Efterretninger, 1846-04-14
Committeen for Bazaren af landveconomiske og industrielle Gjenstande. Odense den 2 April 1846. M. P. Allerup. P. Brandt. J. Berg. R. Larsen. Chr. Hansen. F. Tiergen. H. Müller.
Odense Adresse-Contoirs Efterretninger, 1846-04-14
Ved et Bal, som af Rekrutterne fornylig afholdtes i Provstegaarden, er fra sin Eier bortkommen en Meerskums sølvbeslagen Pibe, hvilken mod en Douceur bedes afleveret paa Politiekammeret.
Odense Adresse-Contoirs Efterretninger, 1846-04-14
At Broen over Aaen fra Fruens Bøgeskov til Hunderupskov er færdig for Spadserende, bekjendt Rasmus Jørgensen. gjøres herved. Tandlægge W. F. G. Heins(paa Odense Nørregade).er hjemkommen fra en Reise, og anbefaler sig fremdeles med at indsætte forlorne Tænder, samt Tænders Rensning, Plum bering og Udtrækning.
Odense Adresse-Contoirs Efterretninger, 1846-04-14
Dandseunderviisning. Undertegnede agter at oprette en Dandseskole her i Byen for Børn. De ærede Familier, som maatte ønske Samme underviste, behage at henvende sig til Hr. Gjæstgiver Strøm paa Vestergade No. 283. W. R. Kolbe, Odense den 8 April 1816. Dandselærer.
Odense Adresse-Contoirs Efterretninger, 1846-04-14
En Lærerinde, der har megen Øvelse og Duelighed til at informere i de Sprog, Videnskaber og Færdigheder, som Nutiden fordrer, ønsker sig en Condition til 1 Mai. Forseglet Billet, mærket, Lærerinde fra Hamborg. bedes afgivet portofrit paa Adressecontoiret, og hvori meldes foreløbig de Vilkaar, som tilbydes.
Odense Adresse-Contoirs Efterretninger, 1846-04-14
3 a 4 duelige Skrædersvende kunne strax faae stadig Arbeide og en god Løn hos Skrædermester A. F. Duck paa Odense Vestergade.
Odense Adresse-Contoirs Efterretninger, 1846-04-14
Hos Undertegnede modtages Lærred til Bleg fra den 14 Anders Mortensen, April. boende ved Torvegaen i Odense.
Odense Adresse-Contoirs Efterretninger, 1846-04-14
For at forebygge Misforstaaelse m.m., da flere Herrer i den senere Tid have indbudet til Oprettelsen af et Laane- og Disconto-Jnstitut, og da Planen til en lignende Jndretning i flere Aar har været paatænkt, saa tager man sig den Frihed at bekjendtgjøre, at om føie Tid vil en Jndbydelse til Oprettelse af en Amortisations-, Visconto- og Laane forening for Fyens Stift i Odense. udstædes af flere Herrer tilligemed Underskrevne. Formaalet af Foreningen vil være, som Navnet antyder, nemlig :A. Amortisation af Kapitaler. B. Discontere Vexler &c. Med Tiden gjøre directe Udlaan &c., og Hovedmomenterne ville tillige blive: a. for at blive Medlem af Foreningen, maa man ville enten amortisere 2500 Rbd. Kapital med 1 eller 2 pCt. pro Anno, thi mindre Kapital antages ikke til Amortisation, og saa fremdeles Summer til samme Beløb, saaledes at Kapitalen altid vil kunne gaae op med 25000, eller indskyde 100 Rbd. eller mere; men disse Jndskud maa kunne gaae op med 100. Udlaan vil kun skee imod solide Pengeeffecter, og i Tiden, naar Foreningens Kræfter tillade det, paa første Prioritet i faste Eiendomme. For at erholde Stemmeret i Forsamlingerne af Foreningens Medlemmer udfordres at indskyde 1000 Rbd., eller tegne sig for en Kapital af 5000 Rbd. til Amortisation, og for hver slig en Sum, som er indskudt af eet Medlem, har han een Stemme; flere Medlemmer, der i Forening ialt have indskudt 1500 Rbd., erholde een Stemme, ligesom de, der ialt have tegnet sig for 10,000 Rbd. til Amortisation. Bestyrelsen, Bogholderen a. vil blive valgt af Medlemmerne, dog det nærmere - f. Ex. om en Deel af det aarlige Udbytte skal henlægges til et Reservefond for at dække mulige Tab - vil i sin Tid af de Mænd, som ville indbyde til Foreningen, og siden af Medlemmerne blive nøiere overveiet og bestemt. At slig en Forening vil kunne trives i Fyens Stift, derfor borger den Velstand, der for Tiden hersker, samt lignende Foreningers heldige Fremgang andelsteds. Saaledes have f. Ex. efter sidste Beretning af Formanden for den Pariser Disconto=Forening, dens Jnteressentere i det sidste Aar erholdt 13 1/2 pCt. aff deres Penge. Blangstedgaard den 12 April 1846. E. A. Luders.
Odense Adresse-Contoirs Efterretninger, 1846-04-14
2000 Rbd. Sedler ere at faae til Laans strax eller til førstkommende 11 Juni, imod 1ste Prioritets Pant i en Land eller Kjøbstadeiendom, som anvises af Gjæstgiver og Brændeviinsbrænder Th. Thomsen udenfor Nørreport i Odense.
Odense Adresse-Contoirs Efterretninger, 1846-04-14
Efter et personligt Jndkjøb i Hamborg er jeg i denne Tid blevet forsynet med flere til Manufakturhandelen hørende nye og moderne Varer, hvoriblandt nyeste stribede Kjoletøier i forskjellige Sorter; smukke uldne, Silke= Bareges=Tørklæder og Lang=Shawler; brodeerte Gardintøier; blegede og ublegede Lærreder, Halvlærred og Schierting, ubleget Tvistlærred fra 9 til 18 s. Alen; alle Sorter Handsker og Strømper, samt flere forskjellige Artikler, der alle anbefales til yderst billige Priser af C. F. Larsen, Odense den 14 April 1846. Korsgaden No. 1.
Odense Adresse-Contoirs Efterretninger, 1846-04-14
Franske 8 engelske Parasoller ere i et smukt Udvalg arriverede hos Bünger & Petersen.
Odense Adresse-Contoirs Efterretninger, 1846-04-14
Flere Sorter holstenske Fedevarer kan bestandig bekommes til samme Priser som Udsalget ved Kanalen, i Tømmermester Riegers Huus ved Kanal-Trotoiret. J. F. Anderschou.
Odense Adresse-Contoirs Efterretninger, 1846-04-14
Fra Cappeln er igjen arriveret flere Sorter Oste, røgede Pølser, Byggryn, Havregryn og Boghvedegryn, Hvedemeel, suur Sennop og holstenske Sild m.m., som udsælges ved Kanalen hos Th. Rusch.
Odense Adresse-Contoirs Efterretninger, 1846-04-14
Parasoller.
Odense Adresse-Contoirs Efterretninger, 1846-04-14
Et stort Udvalg saavel elegante som simplere Parasoller, i forskjellige Størrelser og Facons, er i disse Dage arriveret og sælges billige hos Odense d. 14 April 1846. C. F. Larsen, Korsgaden No. 1.
Odense Adresse-Contoirs Efterretninger, 1846-04-14
Nybrændt Faxöe Steenkalk udsælges fra min Kalkovn Mandagen den 20 AprilHendr. Teisen.
Odense Adresse-Contoirs Efterretninger, 1846-04-14
Huset No. 160 paa Sortebrødre Torv, som bestaaer af 4 Fag, 2 Etager, med Baghuus og Have, er underhaanden at faae tilkjøbs.
Odense Adresse-Contoirs Efterretninger, 1846-04-14
Huus til Salg. Undertegnede agter at bortsælge Huset Mindet kaldet ved Lavindsgaard med circa 7 Tdr. Land. Lavindsgaard den 11 April 1846. Rasmus Nellemand. En Hovedgaard i Fyen, med 300 Tdr. Pløieland og 10 Tdr. Engbund, kan, formedelst indtrufne Omstændigheder, erholdes i Forpagtning anstundende 1 Mai d. A. Lysthavende ville snarest muligt melde sig hos Cancellieraad, Birkedommer Møller i Odense, som meddeler den videre fornødne Oplysning.
Odense Adresse-Contoirs Efterretninger, 1846-04-14
Landeiendom til Salg. I en særdeles god og frugtbar Egn ikke langt fra Veile, kan underhaanden faaes tilkjöbs en ganske udmærket Avlsgaard med et Areal af circa 160 Tdr. Land, for Størstedelen bestaaende af dyb Muld med Leerunderlag, Paa Eiendommen, der har gode Enge, Tørveskjær i Overflødighed og Mærgel beqvemt paa flere Steder. i Marken, holdes en Besætning af 10 Heste og 50 Malkekøer, foruden Faar. Bygningerne ere nye og opførte af Grundmuur samt Vaaningshuuset beqvemt indrettet til Beboelse for enhver Familie. Med Gaarden, som kan tiltrædes næstkommende Mai, kunde muligen følge nogen Besætning. De nærmere fornødne Oplysninger angaaende denne fortrinlige Gaard, der paa Grund af Bopæls Forandring kan kjøbes paa billige Pengevilkaar, meddeles af Cancellieraad Hospitalsforstander Borch. i Veile, som ligeledes paaviser Eiendommen.
Odense Adresse-Contoirs Efterretninger, 1846-04-14
Den til den 17 d. M. averterede Auction over Gaarden No. 230 paa Vestergade, tilbagekaldes herved efter Reqvirentens Begjæring. Odense Auctionscontoir den 13 April 1846. Reimuth.
Odense Adresse-Contoirs Efterretninger, 1846-04-14
Jfølge Reqvisition fra Directionen for Fyens Stifts Sparekasse, bliver den vestlige Deel af Gaarden No. 193 paa Hjørnet af Korsgade, Staalstræde og Vestergade her i Staden, forhen tilhørende Modehandler Mathow, stillet til Bortsalg ved een Auction, som afholdes i Gaarden selv Løverdagen den 18 d. M. Formiddag Kl. 10, efter Conditioner, som ligge til Eftersyn paa Sparekassens Contoir. Odense Auctionscontoir den 11 April 1846. Reimuth.
Odense Adresse-Contoirs Efterretninger, 1846-04-14
Jfølge Skifterettens Foranstaltning, bliver ved Auction, som afholdes Mandagen den 27 dennes og følgende Dage, hver Dags Formiddag Kl. 9, i Jordløse Præstegaard bortsolgt endeel Boet efter afdøde Sognepræst Barfoed tilhørende Effecter, bestaaende af Ind- og Udboe, saasom meget gode Sengklæder, Linned, Meubler, endeel Sølvtøi, Kjøkkentøi, JernKakkelovne, en god Qvægbesætning, Avlsredskaber, Meierie og Bryggerredskaber, samt en stor Deel Bøger m. m. Lysthavende indbydes. Salling Herredscontoir, Faaborg den 7 April 1846. Wiborg.
Odense Adresse-Contoirs Efterretninger, 1846-04-14
Mandagen den 27 dennes, Formiddag Kl. 9, lader Forpagter Damm paa Gyldensteen, paa Grund af Bopæls Forandring, sammesteds ved offentlig Auction bortsælge endeel Jnd og Udboe, Besætning og Avlsredskaber, saasom: Skabe, Borde, Stole, Sengklæder, Kjøkken- og Bryggersredskaber, gode Arbeidsheste, Køer, Faar, Qvier, Sviin, Vogne, Plouge, Harver, en stor Deel ophugget Vogntømmer med mere. Lysthavende indbydes. Bogense By- og Herredsfogedcontoir den 6 April 1846. Baadsgaard. Fyens Stiftsaavis udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1846-04-15
udlandet. Opstanden i Polen. Krakaus Fremtids skjæbne afgjøres i dette Øieblik i Berlin af den russiske General Berg, den østerrigske Grev Ficquelmont og den preussiske Udenrigsminister, Baron v. Canitz, hvilke Commissarier skulle have fattet følgende Beslutninger: Krakau forbliver ligesom forhen en Fristat, men den maa ikke holde Militair og heller ikke reorganisere sin Milits (o: Borgervæbning)